Соларните лампи светят и през тъмната част на денонощието. Това се дължи на събраната енергия от слънчевата светлина през деня. Продължителността на времето, през което соларното осветление може да работи през нощта зависи от няколко фактора, които включват капацитета на батерията, енергопотреблението на светлинните източници и количеството събрана слънчева светлина.
Соларните осветителни системи, които са оборудвани с по-големи батерии и ефективни светлинни източници могат да светят в продължение на 8-10 часа през тъмната част от денонощието. Това прави соларните лампи много подходящи и енергоспестяващи осветителни тела за открити обществени пространства. Важно е обаче да бъдат монтирани на места, които се огряват от слънцето през деня.